2DWย่ำแย่เทรดราคาทรุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — DW น้องใหม่อาการหนัก เทรดวันแรกต่ำกว่าราคาเสนอขาย PTTC08 ทรุดหนัก 32% เคที ซีมิโก้ เสนอขาย 3 รุ่นรวด
วันที่ 14 ธ.ค.ที่ผ่านมา มีใบสำคัญแสดงสิทธิอนุพันธ์ในหุ้นสามัญ หรือ DW จำนวน 2 ตัว เข้าซื้อขายในตลาดหลักทรัพย์แห่งประเทศไทย แต่นักลงทุนไม่ให้ความสนใจลงทุน ส่งผลให้ราคาซื้อขายต่ำมาก 
PTTC08CA ออกโดยบริษัทหลักทรัพย์ เอเซีย พลัส (ASP) รุ่น A ประเภทสิทธิในการซื้อ มีจำนวน 50 ล้านหน่วย อ้างอิงหุ้นบริษัท ปตท.เคมิคอล (PTTCH) ราคาเปิดที่ 0.90 บาท และปิดที่ระดับ 0.87 บาท ลดลง 0.42 บาท หรือลดลง 32.56% จากราคาเสนอขายที่ 1.29 บาท/หน่วย มูลค่าซื้อขายทั้งสิ้น 9.58 ล้านบาท 
ทั้งนี้ ราคาหุ้น PTTCH ปิดที่ 148 บาท ลดลง 2 บาท ส่วน SCB42CA จำนวน 32 ล้านหน่วย ออกโดยบริษัทหลักทรัพย์กิมเอ็ง (ประเทศไทย) อ้างอิงหุ้นธนาคารไทยพาณิชย์ (SCB) ปิดเทรดวันแรกที่ 1.61 บาท ลดลง 0.02 บาท หรือ 1.23% จากราคาเสนอขาย 1.63 บาท/หน่วย มูลค่าซื้อขายทั้งสิ้น 0.83 ล้านบาท ขณะที่ราคาหุ้น SCB ปิดเท่ากับวันก่อนที่ 104.50 บาท 
นายชัยภัทร ศรีวิสารวาจา ประธานเจ้าหน้าที่บริหารและประธานกรรมการ บริหาร บริษัทหลักทรัพย์ เคที ซีมิโก้ เปิดเผยว่า บริษัทเตรียมขาย DW รุ่นใหม่ทั้งหมด 3 รุ่น ซึ่งเป็นทั้งชนิด Call Warrants (สิทธิในการซื้อ) และ Put Warrant (สิทธิในการขาย) 
ทั้งนี้ ได้แก่ TOP18CA&amp;PA อายุตั้งแต่วันที่ 16 ธ.ค. 255325 มี.ค. 2554, PTT18CA&amp;PA และ CPF18CA&amp;PA โดยจะเริ่มเสนอขายในวันที่ 16 ธ.ค.นี้ซึ่งการจัดทำใบสำคัญแสดงสิทธิอนุพันธ์ฯ จากทีมงานผู้เชี่ยวชาญเฉพาะทางของบริษัท จะเน้นคัดเลือกหุ้นกลุ่มที่มีปัจจัยพื้นฐานดี เป็นที่นิยมของกลุ่มนักลงทุนเป็นหลัก และตอนนี้บริษัทยังคงอยู่ในระหว่างการศึกษาและเตรียมจัดทำรุ่นอื่นๆ เพิ่มเติม โดยจะทยอยออกเสนอขายแก่ให้แก่นักลงทุนอีกในอนาคต เพื่อเพิ่มช่องทางการสร้างผลตอบแทนของนักลงทุน” 
ทั้งนี้วันที่ 16 ธันวาคม 53 บริษัทจะเริ่มเสนอขายใบสำคัญแสดงสิทธิอนุพันธ์ในหุ้นของบริษัท ไทยออยล์ จำกัด (มหาชน) (TOP18CA&amp;PA) ตามด้วยวันที่ 17 ธันวาคม เสนอขายใบสำคัญแสดงสิทธิอนุพันธ์ในหุ้นของ บริษัท ปตท. จำกัด (มหาชน) (PTT18CA&amp;PA) และวันที่ 20 ธันวาคม เสนอขายใบสำคัญแสดงสิทธิอนุพันธ์ในหุ้นของ บริษัท เจริญโภคภัณฑ์อาหาร จำกัด (มหาชน) CPF18CA&amp;PA โดย DW ทั้งหมดนี้จะทำการเสนอขายผ่านกระดานซื้อขายในตลาดหลักทรัพย์ หรือ Direct Listing 
 
นอกจากนี้ ในวันที่ 16 ธ.ค.นี้ จะ PTTA42CA จำนวน 32 ล้านหน่วย ออกโดย บล.กิมเอ็ง มีอายุตั้งแต่วันที่ 16 ธ.ค.นี้ ถึง 3 มิ.ย. 2554 กำหนดราคาเสนอขายหน่วยละ 1.52 บาท 
ก่อนหน้านี้ DW ที่เข้าซื้อขายในตลาดวันแรก เปิดกระโดดหลังจากนั้นราคาค่อยๆ ไหลลง และมาปิดต่ำ แต่ก็ยังสูงกว่าราคาเสนอขาย แต่เพิ่งจะมี 2 ตัว ล่าสุด คือ PTTC08 CA และ SCB42CA 
ราคา DW ข้างต้นนี้ตลอดทั้งวันต่ำกว่าราคาเสนอขาย เป็นเพราะราคาหุ้นสามัญอ่อนตัวลงหรือไม่เคลื่อนไหว และอีกเหตุผลเป็นเพราะนักลงทุนไม่สนใจเข้าไปเก็งกำไร DW เนื่องจากมีโอกาสขาดทุนหนักมากกว่าที่จะมีกำไรเหมือนในอดีต 
อย่างไรก็ตาม หากวันที่ 15 ธ.ค.นี้ ราคาหุ้นสามัญของ PTTCH และ SCB กระตุกขึ้นมา ก็อาจจะมีนักลงทุนสนใจเข้าไปเก็งกำไรใน DW ทั้งสองตัวบ้าง แต่คงไม่คึกคักมากนัก